﻿ 1 TEIUL Nu ştiu exact de ce dar obişnuiesc să dorm în cel mai profund întuneric Seara, las jaluzelele să coboare pînă cînd fiecare lamă de lemn se aşează ascultătoare în bărcuţa celei de sub ea Apoi, trag şi perdelele, pentru ca nici o licarire de soare să nu se sprijine dimineaţa de perna mea Dar ăsta e răsfaţ de iarnă Fiindcă nu suport aerul condiţionat, cum începe căldura verii, trebuie să dorm cu jaluzelele întredeschise şi cu perdelele ascunse după ferestrele larg deschise Asta e, n-am ce face : mă trezesc o dată cu păsărelele care se ceartă pe arpacaş , peste ghivecele cu flori din balconul dormitorului Apoi încerc să mai moţăi cu nasul între perne Azi dimineaţă însă, mi s-a părut că perna mea miroase a Tei E drept, am o pernuţă “ Bio” plină cu toate felurile de flori uscate, care se lăuda atunci cînd am cumpărat-o că te scapă şi de reumatism şi de păreri de rău Dar ea nu mai miroase de mult nici a levănţica, nici a mentă… De unde atunci mirosul delicat de flori de Tei ? Cuprinsă de o bănuială, am ridicat jaluzeaua, am ieşit in balcon şi am inspirat prelung : Teiul uriaş care de vreo sută de ani tot creşte la două case mai încolo, care de zile bune îşi tot anunţă coroniţele florilor cu mii de mînuţe verzi, prospete, încă neacoperite de praful bucureştean, începuse dis de dimineaţă să miroasă a Flori de Tei ! Mi-a venit aşa în camaşă de noapte, să strig deodată din balcon spre trecători : “Doamnelor şi Domnilor, a înflorit pentru Dvs , Teiul !! ” Dar oamenii treceau îngînduraţi , cărînd în mîinile ostenite sacoşe mai mult goale Nu-şi ridicau cu recunoştinţă capetele plecate către corola Teiului, parfumatul vestitor al Verii, aşa că putea să nu-i intereseze nici explozia mea de bucurie I-am făcut atunci Teiului o cafea şi punîndu-i-o pe marginea balconului, I-am declarat cu dragoste : “Vai ce dor mi-a fost de tine măi Teiule !! Te căutam astă iarnă în fiecare cană de ceai iar acum, iată că mă trezeşti din somn cu parfumul tău binecuvîntat ! Mi-aduci aminte de începutul atîtor veri ce-au reuşit să spargă cenuşiul oţelit al iernii cu incredibila ta bucurie de a trăi ! Azi, în strălucitoarea Lumină a începutului de vară, mi-aduci aminte de adolescenţă, de primii mei pantofi cu toc înalt şi subţire poreclit “toc cui” , de prima mea pereche de ciorapi de matase, de prima mea fustă de tergal plisat Mi-aduci aminte de prima întîlnire, de primul sărut, de prima dragoste Mi-aminteşti de o poveste de dragoste din studenţie 2 Seara, cuibăriţi în mansarda lui de adolescent, ascultam îmbrăţişaţi grupul vocal Swingle Singers şi ne îmbătam doar cu parfumul Florilor tale din faţa ferestrelor mici, de lemn Dar pe vremea aceea tinerii visau să fugă în Străinătate, oriunde, numai Occident să fie A plecat şi el Apoi am început să plec eu Mi-aduci aminte de unde mi se trage că scriu substantivele cu literă mare : din vremea cînd începeam la 21 de ani să învaţ limba germană ca să pot debuta la marele Teatru de Revistă Friederichstadt Palast din Berlin La acest Teatru se ajunge străbătînd lungul bulevard Unter den Linden, care se traduce “Pe sub Tei” pentru că te conduce realmente pe sub tei seculari către poarta Brandemburg, puternic apărată pe atunci de Miliţia Rusească ce te privea fioros dintre armele gata de ripostă Desigur că-mi aduci aminte şi de cochetul hotel Unter den Linden unde trăgeam ori de cite ori cîntam în Berlinul de Est Mi-aduci aminte de splendidul costum de piele cafenie pe care I-am cumpărat la Berlin cu banii pe două concerte, doar ca să constat la hotel că fusese fabricat în România, la Fabrica de Piele din Tîrgu’Mureş ! Mi-aminteşti de multe ţări pe unde m-au chemat concertele pentru că majoritatea din ele aveau străzile umbrite de magesticele tale crengi înfrunzite cel puţin E drept, asta înseamnă că-mi-aduci aminte şi de anii pe care îi vom împlini împreună la toamnă, dar deocamdată voi trece peste acest amănunt ! Dacă mă întrebi pe mine, oricît ţi s-ar părea de ciudat, nu s-au schimbat prea multe de atunci Nu în fond Tinerii se îndrăgostesc şi visează să emigreze undeva, oriunde numai Occident să fie Cel puţin asta-mi povestesc cu regret prietenele mele care au în casă tineri Doar că azi, tinerii pot emigra legal şi dacă vor, pot pleca împreună Cel puţin asta e speranţa generală acum în prag de “intrare în Europa “ a României Dar, pînă cînd va pleca şi noua generaţie, din fericire se mai îmbrăţişează destui tineri pe sub fraţii tăi din cartier Iar eu, îmi voi plimba şi în vara asta căţelul pe sub ramurile tale, chiar şi atunci cînd florile tale căzute pe lîngă trotuar vor ajunge să fie, Vai, nemilos măturate de oameni de ordine obligaţi să fie conştiincioşi… Pînă una-alta, din vreo creangă aplecată, vei cădea şi vara asta pe fruntea mea singuratică cu o coroniţă aurie plină de parfum ! Şi daca e adevărat că Sufletul nu are vîrstă, nu m-aşi supăra să mă mai pot îndrăgosti odată, la un început de vară Da, la “vîrsta mea “ ! Măcar de tine Teiule …Tu nu pleci şi nu te schimbi ! 3 Pe tine văd că nici arşiţa, nici viscolul nu te pot împiedica să mă trezeşti dimineaţa cu inconfundabilul parfum al florilor tale prin jaluzelele întredeschise…” Teiul se măguli atît de tare, că se umflă în frunze ca un uriaş cocoş verde, şi cu urmatoarea adiere a dimineţii, îmi trimise pe vîrful genelor , un pupic foarte parfumat Corina Chiriac Luna Mai, 2005, Bucureşti Nuvelă publicată parţial în ziarul Formula AS din iunie 2005 Revizuită în iunie 2006, atunci cînd I-am oferit Teiului din nou o ceaşcă cu cafea aburindă, pentru a-I mulţumi că a înflorit din nou… Ca o speranţă nouă 